După scandalul cu Pique, Shakira a câștigat ca imagine, fiind percepută ca o femeie perfectă trădată. Cu toate acestea, un fost șofer al artistei a dezvăluit că Shakira nu este atât de plăcută în realitate, descriind-o ca fiind zgârcită și o șefă dificilă.
"Nu aveam salarii mari", a spus bărbatul, preluat de AS.com.
Bărbatul a mai oferit detalii suplimentare despre "țepele" pe care le-a avut în timpul perioadei în care era angajat, atât de la Shakira, cât și de la fratele ei. Cei doi coordonau servicii de taxi prin intermediul său, doar pentru a le anula ulterior, lăsând șoferul în situația neplăcută de a achita din propriul buzunar costul comenzii.
"Nu dau bacșiș. Îți cer comenzi, pe care le plătești din propriul buzunar, iar apoi te trezești practic să-i implori să returneze suma pe care ai avansat-o din buzunar pentru mofturile lor", a declarat fostul șofer al Shakirei, potrivit Wowbiz.ro.
View this post on Instagram
Un fost angajat al Shakirei a dezvăluit că a fost concediat anul trecut pentru că a refuzat să-i încălzească mâncarea în miez de noapte. Presa spaniolă susține că acest gest a dus la un proces intentat împotriva artistei columbiene.
"Divier a înlocuit-o pe Maritza, soția sa, și a gătit o săptămână întreagă pentru 17 angajați ai Shakirei.
Era târziu și era foarte obosit când Shakira l-a rugat să-i încălzească o porție de carne de pui, iar el i-a spus: "Adevărul e că nu mai pot, nu-ți voi încălzi puiul, am gătit pentru 17 persoane toată ziua, nu mai pot".
Așa că Shakira i-a spus: "Dacă nu ești destul de bun pentru asta, nu ești bun de nimic". Și l-a concediat. A fost un șoc pentru toată lumea că și-a dat afară un om pentru un astfel de lucru. Shakira are un staff numeros, cu bucătari, șoferi și cei care asigură mentenanța casei ", a povestit, în Marca, Javier Ceriani, un jurnalist din Miami, care a stat de vorbă cu angajatul concediat.